Volgens Jan Odendaal het hulle vyf jaar gelede ook 'n reünie gehou en is dit 'n groot plesier om "ou skool maters" na soveel jare weer te sien.
"Die laaste keer wat ons 'n reünie gehad het was vyf jaar gelede en het ons 14 spekbome geplant ter herinnering aan die skoolvriende wat oorlede is. Vanjaar het ons 50 geplant - een vir elke jaar wat ons uit die skool uit ons. Ons het ook 'n gedenkplaat onthul wat die historiese agtergrond van die skool verskaf," vertel Jan.
Maxie Vos-Krauss, het ter herinnering aan haar ou skoolliefde, Adriaan (Attie) Roos wat op die ouderdom van 21 aan 'n seldsame siekte gesterf het, 'n boompie geplant.
"Hy is vandag (Saterdag) presies 46 jaar oorlede en hy was my sielsgenoot," het sy gesê toe sy die grond oor die wortels gooi.
André Schoeman het vir Ockert (Torch) Lategan, wat tans baie siek is en nie die reünie kon bywoon nie, 'n boompie geplant.
'n Groot eer was Engela de Wet-Geyser wat vir die afgelope 40 jaar in Berlyn Duitsland woon die reünie bygewoon het.
Vrydagaand het Johan Wagenaar namens die groep 'n groot geraamde afdruk van die Hoër Seunskool (nou die CP Nel-museum) aan die huidige skoolhoof, Coenie de Vos oorhandig.
Saterdagaand is daar 'n dinee gehou en die spesiale naweek is met 'n ere-diens in die Moederkerk afgesluit.